अर्जुन कवि हरेक को बराबर का दर्जा देने की बात करते हैं। यहां हर इंसान बराबर है, फिर इतना विभाजन क्यों है? प्रकृति ने एक ही सृष्टि बनायी और मनुष्य ने अपने स्वार्थ के लिए राष्ट्र-राज्य बनाये, तरह-तरह के शक्ति संरचना केन्द्र बनाये और मनुष्य के श्रम का दोहन कर शोषण को अपने शक्ति केन्द्र से मान्य किया! अर्जुन कवि शोषण के हर तरह के सत्ता केन्द्र को चुनौती देते हैं और मनुष्य-मनुष्य को बराबर का दर्जा प्राप्त करने के संघर्ष को अपने दोहों में प्रखरता से प्रस्तुत करते हैं।